Arturo Uslar Pietri

Arturo Uslar Pietri (Caracas, 1906ko maiatzaren 16a - Caracas, 2001eko otsailaren 26a) venezuelar ekonomista, politikari eta idazlea izan zen.

Kargu politiko askoren ardura izan zituen; Lehendakaritzako idazkari eta Hezkuntzako, Finantzetako eta Kanpo Arazoetako ministro izan zen, besteak beste, baina bere idazlanengatik da, batez ere, ezaguna. Kontakizunak, eleberriak, antzerki-lanak eta saiakerak idatzi zituen. Bere lanetan Venezuelako nekazarien bizitza, Venezuelako historiako pasarteak eta pertsonaien bizitza eta gizarte-gaiak landu zituen, batez ere. Venezuelako idazle berrizaleenetakoa izan zen. 1963an Lehendakaritzarako hauteskundeetara aurkeztu zen, baina 1972an politika utzi eta kazetari-lanetan jarraitu zuen harrezkero.

Bere lan aipagarri batzuk El camino de El Dorado (1947), Chúo Gil y las tejedoras (1960), Las vacas gordas y las vacas flacas (1968) eta La vuelta al mundo en diez trancos (1971) dira.

 Erreferentziak 

 Kanpo estekak 

Kategoria:Venezuelako politikariak
Kategoria:Venezuelako idazleak
Kategoria:Venezuelako saiakeragileak
Kategoria:Literaturako Asturiasko Printzesa saridunak
Kategoria:Errealismo magikoa
Kategoria:Ohorezko Legioko gurutze handiak
Kategoria:Venezuelako Unibertsitate Zentraleko ikasleak
Kategoria:Venezuelako literatura kritikariak
Kategoria:Caracasen hildakoak
Kategoria:Gaixotasun kardiobaskularrek hildakoak